stanford-oval/wikipedia huggingface dataset:
Takadanobaba
Kaupunkikuva ja rakennukset

Takadanobaba on suorakulmion muotoinen kaupunginosa, joka jakautuu rautatien itä- ja länsipuoliseen osaan. Alueen rajana toimii lännessä ja pohjoisessa Kandajoki. Kaupunginosan läpi Takadanobaban aseman ohitse kulkee itä–länsisuuntainen pääkatu Waseda-dōri, kun taas alueen itärajalla on pohjois–eteläsuuntainen pääkatu Meiji-dōri. Naapurikaupunginosia ovat pohjoisessa Shimo-Ochiai ja Toshiman erillisalueen Takada; idässä Nishi-Waseda; etelässä Ōkubo, Hyakuninchō ja Kita-Shinjuku sekä lännessä Kami-Ochiai ja Nakanon erillisalueen Higashi-Nakano.
Takadanobaban vilkkain liikealue on rakentunut Takadanobaban aseman itäpuolelle. Sen ympärillä sijaitsee pääosin asuinkortteleita, mutta Kandajoen varrelle on sijoittunut myös pienimuotoista lääke- ja metalliteollisuutta osana laajempaa Yamanoten teollisuusvyöhykettä. Takadanobaba tunnetaan opiskelijakaupunginosana, ja siellä onkin paljon opiskelijoille suunnattuja halpoja baareja, izakaya-ravintoloita ja karaokehuoneita. Kaupunginosaan on asettunut paljon myös kaakkoisaasialaisia maahanmuuttajia, mikä näkyy alueen ravintolatarjonnassa.
Liikenne

Takadanobaban kaupunginosan keskellä on Takadanobaban rautatieasema, jolla pysähtyvät JR Higashi-Nihonin Yamanote-linja ja Seibu-rautatieyhtiön Shinjuku-linja. Lisäksi asemalta on vaihtoyhteys Tōkyō metron liikennöimälle Tōzai-metrolinjalle.
Aiheesta muualla

Kuvia tai muita tiedostoja aiheesta Takadanobaba Wikimedia Commonsissa
Takadanobaban rautatieaseman ympäristöä vuoden 1963 ilmakuvassa
Takadanobaban rakennuksia
Tavaratalo Lapatossu & Vinski

| Tavaratalo Lapatossu & Vinski |
| --- | --- |

Ohjaaja:  Toivo Särkkä
Käsikirjoittaja:  Ensio Rislakki (Valentin)
Tuottaja:  T. J. Särkkä
Säveltäjä:  Martti Similä
Kuvaaja:  Kalle Peronkoski
Leikkaaja:  Armas Vallasvuo
Lavastaja:  Hannu Leminen
Pääosat:  Aku Korhonen Kaarlo Kartio Laila Rihte Siiri Angerkoski
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1940
Kesto:  110 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Tavaratalo Lapatossu & Vinski on Toivo Särkän ohjaama suomalainen elokuva vuodelta 1940. Elokuva on kolmas ja viimeinen Lapatossu-elokuva. Suosittu elokuvasarja jäi kesken Vinskin esittäjän Kaarlo Kartion kuoltua. Aku Korhonen esitti Lapatossua myöhemmin myös radiokuunnelmissa.
Katsojamäärät ylittivät vuoden keskitason.
Arviot

Aikalaiskriitikoilta kolmas Lapatossu-elokuva sai nuivia arvioita. Greta Brotherus (Svenska Pressen) toteaa arviossaan aiheen väljähtyneen, käsikirjoittajan väsähtäneen eikä ohjaajakaan paranna tilannetta. Tosin Olavi Vesterdahl (Aamulehti) yritti löytää myönteistä toteamalla sekä käsikirjoittajan että ohjaajan ”onnistuneen välttämään ainakin pahimmat karikot ja johdattelevan Lapatossua ja Vinskiä tilanteesta ja kommelluksesta toiseen perin ’lupsakasti’ ja riemastuttavastikin”.
Myöhemmässä kritiikissä elokuvan kantavana voimana pidetään Aku Korhosen esittämää Lapatossua, mutta muuten kansanfarssi on ”tuskastuttava kokemus”.
Näyttelijät

| 0 | 1 | 2 |
| --- | --- | --- |
|  Aku Korhonen  | … |  Lapatossu   |
|  Kaarlo Kartio  | … |  Vinski   |
|  Laila Rihte  | … |  Kirsti Pohtonen   |
|  Siiri Angerkoski  | … |  Paavolan emäntä   |
|  Annakaarina  | … |  Hilma Tatjaana Peippo   |
|  Irja Elstelä  | … |  rouva Pohtonen   |
|  Irja Kuusla  | … |  rouva Amalia Senttinen   |
|  Toppo Elonperä  | … |  kauppias Juho Senttinen   |
|  Rafael Stenius  | … |  Paavolan isäntä   |
|  Onni Korhonen  | … |  reservin vänrikki Erkki Paavola   |
|  Olavi Saarinen  | … |  1. mies   |
|  Jaakko Vuormaa (Jaakko Furman)  | … |  Kalle, puotipoika    |
|  Kyösti Käyhkö  | … |  huutokaupan pitäjä   |
|  Holger Salin  | … |  1. mies jonossa   |
|  Kaija Suonio  | … |  rouva jonossa   |
|  Lida Salin  | … |  viimeinen rouva jonossa   |
|  Sylvi Salonen  | … |  kivijalkakaupan myyjätär   |
|  Hulda Keskinen  | … |  kassarouva   |
|  Nestori Lampi  | … |  ruokailija   |
|  Kaarina Polsa  | … |  Liisa Senttinen   |
|  Arvo Kuusla  | … |  2. mies   |
|  Artturi Laakso  | … |  lääkintämajuri   |
|  Kaarlo Wilska  | … |  mies huutokaupassa/sotainvalidi   |
|  Helmer Kaski  | … |  miehiä sotilassairaalassa   |
|  Yrjö Kostermaa  | … |  miehiä sotilassairaalassa   |
The Haçienda

Yökerhon entisellä paikalla nykyään sijaitseva asuinrakennus. Kuva vuodelta 2007.
Fac 51 Haçienda (tunnetaan paremmin lyhyemmällä nimellä The Haçienda) oli Manchesterissa Englannissa sijainnut yökerho. Se oli 1980-luvun lopulta 1990-luvun alkuvuosiin saakka eräs maailman tunnetuimmista yökerhoista. Sen perustivat Joy Division- ja New Order -yhtyeiden manageri Rob Gretton, Factory Records -levy-yhtiön johtaja Tony Wilson ja Factory Recordsille levyttänyt New Order.
Yökerho tuki acid house music ja rave-kulttuurin nousua. Siellä nähtiin myös Madonnan ensimmäinen esiintyminen Britanniassa.
The Haçienda avattiin vuonna 1982, ja jatkuvista taloudellisista ongelmista huolimatta sen toiminta jatkui vuoteen 1997 asti. Yökerhon toiminta mahdollistuikin suurelta osin New Orderin levymyynnistä saaduilla tuloilla. Yökerhotoiminnan loputtua The Haçiendan rakennus purettiin, ja paikalle rakennettiin asuinrakennus, joka nimettiin yökerhon mukaan Haçiendaksi.
The Heartbreak Kid

The Heartbreak Kid voi tarkoittaa seuraavia:
Sydäntenmurskaaja, Elaine Mayn komediaelokuva vuodelta 1972
Sekaisin suhteessa, Farrellyn veljesten komediaelokuva vuodelta 2007
Shawn Michaels, yhdysvaltalainen showpainija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Heartbreak Kid”, voi hakea sivunnimihaulla, laajalla sivunnimihaulla tai tekstihaulla.
Tarinoita (Rajattoman albumi)

| Tarinoita Rajaton |
| --- | --- | --- |

Studioalbumin tiedot
 Studio : iStudio & Finnvox
 Julkaistu: 6. lokakuuta 2010
 Formaatti: CD
 Tuottaja(t): Rajaton & Ilkka Herkman
 Tyylilaji: a cappella
 Kesto: 47.48
 Levy-yhtiö: Boundless
Listasijoitukset
  11.
Rajattoman muut julkaisut
| Best of Rajaton 1999–2009 2009 | Tarinoita 2010 | Jouluyö 2011 |
Tarinoita on lauluyhtye Rajattoman albumi, joka julkaistiin 6. lokakuuta 2010. Albumin nimen mukaisesti kappaleet ovat hyvin kerronnallisia. Lähes kaikki laulut ovat yhtyeen jäsenten säveltämiä.
Levyn julkaisukiertueella yhtye esiintyi hieman tavallisesta poikkeavalla kokoonpanolla. Essi Wuorela joutui jäämään selkävaivojen vuoksi pitkälle sairauslomalle, ja hänen tilallaan konserteissa esiintyi Nina Tapio. Lisäksi kiertueella oli erikoisvieraana beatbox-artisti Felix Zenger.
Kappaleet

3 – 54.Onni (säv. Essi Wuorela & Hannu Lepola, san. Teppo Nuorva, sov. Rajaton)
The Lament (of My Heart) – 6.11 (säv. & san. Mia Makaroff, sov. Mia Makaroff & Rajaton)
Aurora – 3.46 (säv. Jussi Chydenius, san. Ilmari Kianto)
Uphill – 3.15 (säv. Jussi Chydenius, san. Christina Rossetti)
Väinämöisen veneretki – 4.07 (säv. Soila Sariola, san. trad.)
Satakieli Monrepoossa – 6.04 (säv. Hannu Lepola, san. P. Mustapää)
I Need You to Turn to – 3.35 (säv. Elton John, san. Bernie Taupin, sov. Ahti Paunu)
Glass House – 3.35 (säv. Soila Sariola & Jussi Chydenius, san. Stephen Hattfield)
Tuuti, tuuti poiuttani – 3.37 (säv. Jussi Chydenius, san. trad.)
Surma – 2.42 (säv. Soila Sariola, san. trad.)
Kaivo – 3.39 (säv. & san. Mia Makaroff)
Laulua lopettaessa – 3.23 (säv. Soila Sariola, san. trad.)
Arvostelut

Keskisuomalainen: suopea
Aiheesta muualla

Tarinoita.net (Arkistoitu – Internet Archive) – Näytteet albumin kappaleista ja tekijöiden kommentteja.
Rajaton
| --- | --- |
Albumit:   Nova  Boundless  Sanat  Joulu  Kevät  Out of Bounds  Rajaton sings ABBA with Lahti Symphony Orchestra  Maa  Rajaton Sings Queen with Lahti Symphony Orchestra  Best of Rajaton 1999–2009  Tarinoita  Jouluyö  Suomen lasten lauluja  Kaksi astetta  Rajaton Sings the Beatles with Lahti Symphony Orchestra  Salaisuus  Tuhansien laulujen maa  Ja niin on taasen joulu 
DVD:t:   Joulu  Hiljainen jouluyö
Thespios

Thespios (m.kreik. Θέσπιος, lat. Thespius) oli kreikkalaisessa mytologiassa Thespiain kuningas Boiotiassa, Erekhtheuksen, Ateenan kuninkaan, ja Praksithean poika. Puolisonsa Megameden kanssa hänellä oli viisikymmentä tytärtä.
Tyttärien tultua naimaikään Thespios ei jostakin syystä etsinytkään näille puolisoja, vaan tahtoi saada lapsenlapsia Herakleelta. Kun Herakles oli saanut tehtäväkseen tappaa alueella olleen leijonan – ei kuitenkaan vielä Nemean leijonaa – Thespios päätti laittaa tyttärensä öisin Herakleen kanssa sänkyyn. Leijonanmetsästys kesti viisikymmentä päivää, ja jokaisena yönä Herakles, luullen olevansa aina saman naisen seurassa, makasi eri tyttären kanssa sillä seurauksella, että jokainen näistä synnytti hänelle pojan.
Pausanias kertoo kaksi vaihtoehtoista versiota. Ensimmäisessä versiossa Herakles makasi neljänkymmenenyhdeksän tyttären kanssa yhden illan aikana, mutta yksi tyttäristä kieltäytyi sukupuoliyhteydestä tämän kanssa. Loukkaantuneena Herakles määräsi tämän palvelemaan häntä neitseenä pyhäkkönsä papittarena. Toisessa hän oli kaikkien viidenkymmenen kanssa, joista jokainen synnytti hänelle pojan; vanhin ja nuorin jopa kaksoset.
Tyttäret ja lapsenlapset, thespiadit

Apollodoros luettelee Thespioksen tyttäret ja thespiadit seuraavasti:
Aiskhreis, Leukoneen äiti
Aglaia, Antiadeen äiti
Antheia
Anthippe, Hippodromoksen äiti
Antiope, Alopioksen äiti
Argele, Kleoslaoksen äiti
Asopis, Mentorin äiti
Elakhia, Buleuksen äiti
Eone, Amestrioksen äiti
Epilais, Astyanaksin äiti
Erato, Dynasteen äiti
Euboia, Olympoksen äiti
Eubote, Eurypyloksen äiti
Eurybia, Polylaoksen äiti
Eurypyle, Arkhedikoksen äiti
Eurytele, Leukippoksen äiti
Eksole, Erythraan äiti
Fyleis, Tigasiin äiti
Helikonis, Faliaan äiti
Hesykhia, Oistrobleen äiti
Hippo, Kapyloksen äiti
Hippokrate, Hippozygoksen äiti
Ifis, Keleustanoren äiti
Kalametis, Astybieksen äiti
Kerthe, Iobeen äiti
Khryseis, Onesippoksen äiti
Klytippe, Eurykapyksen äiti
Ksanthis, Homolippoksen äiti
Laothoia, Antifoksen äiti
Lyse, Eumedeen äiti
Lysidike, Teleen äiti
Lysippe, Erasippoksen äiti
Marse, Bukoloksen äiti
Meline, Laomedonin äiti
Menippis, Entelideen äiti
Nike, Nikodromoksen äiti
Nikippe, Antimakhoksen äiti
Olympusa, Halokrateen äiti
Oria, Laomeneen äiti
Panope, Threpsippaan äiti
Patro, Arkhemakhoksen äiti
Praksitheia, Nephoksen äiti
Prokris, Antileionin ja Hippeuksen äiti
Pyrippe, Patrokloksen äiti
Stratonike, Atromoksen äiti
Terpsikrate, Euryopeen äiti
Tifyse, Lynkaeuksen äiti
Toksikrate, Lykurgoksen äiti
Nimeämätön, joka mainitaan Kreonin ja Teleutagoraksen äidiksi
Tieteellis-taloudellis-tekninen yhteistyösopimus

Tieteellis-taloudelils-tekninen yhteistyösopimus on valtiosopimus, jolla sen solmineet valtiot sitoutuvat keskeneään sopimuksen mukaiseen yhteistyöhön.
Suomi

Suomi solmi TTT-sopimuksen Neuvostoliiton kanssa pääministeri Ahti Karjalaisen vierailun yhteydessä 1971. Meksikon kanssa TTT-sopimus solmittiin 1975. Suomella on TTT-sopimus myös Kiinan kansantasavallan kanssa.
The Worst

| The Worst Sarcófago |
| --- | --- | --- |

Studioalbumin tiedot
 Äänitetty : joulukuu 1995 – helmikuu 1996 Drama & Polifonia Studio, Belo Horizonte, Brasilia
 Julkaistu: 1996
 Tyylilaji: death metal
 Kesto: 41.36 (alkuperäinen) 52:50 (bonuskappaleet)
 Levy-yhtiö: Cogumelo Records
Sarcófagon muut julkaisut
| Decade of Decay 1995 | The Worst 1996 | Crust 2000 |
The Worst on brasilialaisen metalliyhtye Sarcófagon viides ja viimeiseksi jäänyt pitkäsoitto. The Worst jatkaa edeltäjänsä Haten death metal -linjaa. Albumi julkaistiin vuonna 1996 ja sitä pidetään melko yleisesti Sarcófagon huonoimpana albumina.
Kappaleet

"The End (Intro)" – 01:16
"The Worst" – 06:33
"Army Of The Damned (The Prozac's Generation)" – 04:35
"God Bless The Whores" – 07:28
"Plunged In Blood" – 04:38
"Satanic Lust" – 03:38
"The Necrophiliac" – 06:15
"Shave Your Head" – 03:34
"Purification Process" – 03:39
Albumin uusintajulkaisuilla on myös Crust-EP:n kappaleet bonuskappaleina:
"Sonic Images Of The New Millennium Decay" – 01:55
"Day Of The Dead" – 03:41
"F.O.M.B.M. (Fuck Off Melodic Black Metal)" – 02:57
"Crust" – 03:10
Kokoonpano

Wagner Lamounier – laulu, kitara
Gerald Minelli - basso, kitara, koskettimet
Eugênio "Dead Zone" - rummut
Theodor Hugo Fredrik Boldt

Theodor Hugo Fredrik Boldt (19. tammikuuta 1827 Hamina – 31. tammikuuta 1894 Pietari) oli suomalainen Venäjän keisarikunnan armeijassa palvellut kenraaliluutnantti.
Boldtin vanhemmat olivat lääketieteen tohtori, kollegineuvos Georg Fabian Boldt ja vapaaherratar Eleonora Sofia Lybecker.  Myös hänen kahdesta veljestään, Johan Dietrich Boldtista ja Konstantin Ferdinand Boldtista, tuli kenraaleita. Theodor Hugo Fredrik Boldt tuli Haminan kadettikoulun oppilaaksi 1838. Vänrikiksi ylennettynä hän palveli Käkisalmeen sijoitetussa joukko-osastossa vuodesta 1847. Aliluutnantti hänestä tuli 1849,  luutnantti 1850, kapteeni 1863 ja eversti 1867. Tuolloin hänet siirrettiin Irkutskiin jalkaväkirykmentin pataljoonankomentajaksi. Reservipataljoonan komentaja hänestä tuli 1868 ja jalkaväkirykmentin komentaja 1873. Rykmentinkomentajana Boldt osallistui Turkin sotaan 1877–1878, jonka lopulla hänet ylennettiin kenraalimajuriksi. Jalkaväkidivisioonan prikaatin komentajaksi Boldt tuli 1881 ja sotapalveluksesta hän erosi kenraaliluutnanttina 1886.
Thomas Löhr

Thomas Löhr

Thomas Löhr (s. 29. helmikuuta 1952 Frankfurt) on saksalainen roomalaiskatolinen piispa. Hänet vihki papiksi Limburgin hiippakuntaan Joseph Höffner 10. lokakuuta 1976. Hänet nimitettiin Limburgin vihkipiispaksi sekä Dianan titulaaripiispaksi 15. kesäkuuta 2009, ja piispaksi vihkiminen seurasi 30. elokuuta. Pääkonsekraattorina toimi Franz-Peter Tebartz-van Elst, jota avustivat Franz Kamphaus ja Gerhard Pieschl.
Tartsan Koivula suomalaisessa leppämetsässä

| Tartsan Koivula suomalaisessa leppämetsässä |
| --- | --- |
Ohjaaja:  Hannu Kahakorpi
Käsikirjoittaja:  Uolevi Nojonen
Tuottaja:  Yleisradio
Säveltäjä:  Pekka Tegelman
Kuvaaja:  Mauno Kuusla
Pääosat:  Kyösti Väntänen   Marja Peräsalo   Juha Mäkinen   Pasi Turunen
Valmistustiedot
Valmistusmaa:   Suomi
Tuotantoyhtiö:  TV1 / Televisioteatteri 1980
Ensi-ilta:  26. marraskuuta 1980
Kesto:  66 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Tartsan Koivula suomalaisessa leppämetsässä on Televisioteatterin ja Yleisradion tekemä suomalainen lasten televisioelokuva, joka valmistui vuonna 1980. Elokuva perustuu Uolevi Nojosen samannimiseen romaaniin. Se on kuvattu kesällä 1980 Jyväskylässä, Saarijärvellä ja Äänekoskella.
Juoni

13-vuotias Tartsan perustaa ystävineen salaseuran, jonka tarkoituksena on selvittää rikoksia. Ystävykset kiinnittävät huomiota outoihin tapahtumiin, joilla vaikuttaa olevan yhteys paikkakunnalla vierailevaan tivoliin.
Rooleissa

| 0 | 1 | 2 |
| --- | --- | --- |
|  Kyösti Väntänen  | … |  Tartsan Koivula   |
|  Marja Peräsalo  | … |  Jane   |
|  Pasi Turunen  | … |  Esko   |
|  Juha Mäkinen  | … |  Mosse   |
|  Juhani Niemelä  | … |  sänkiparta   |
|  Maija-Leena Soinne  | … |  Janen äiti   |
|  Raili Tiensuu  | … |  Tartsanin äiti   |
|  Matti Tuominen  | … |  Tartsanin isä   |
|  Minna Aro  | … |     |
|  Kauko Hynninen  | … |     |
|  Inkeri Karjagin  | … |     |
|  Matti Koivula  | … |     |
|  Irja Kuusla  | … |     |
|  Martti Palo  | … |     |
|  Vieno Saaristo  | … |     |
|  Matti Suhonen  | … |     |
|  Pirkko Taskinen  | … |     |
|  Esa Venäläinen  | … |     |
Aiheesta muualla

Elokuva katsottavissa Yle Areenassa
Thomas Ludger Dupré

Thomas Ludger Dupré
Thomas Ludger Dupré (10. marraskuuta 1933 – 30. joulukuuta 2016) oli yhdysvaltalainen katolisen kirkon pappi, joka toimi Springfieldin piispana vuosina 1995–2004.
Dupré syntyi South Hadleyssä, Massachusettsissa. Teologiaa hän opiskeli vuosina 1955–1959 pappisseminaarissa Kanadassa ja hänet vihittiin papiksi 23. toukokuuta 1959. Vuonna 1990 Dupré vihittiin Springfieldin vihkipiispaksi sekä Hodelmin titulaaripiispaksi ja 14. maaliskuuta 1995 Springfieldin piispaksi. Piispana hänet tunnettiin abortin, eutanasian ja homoliittojen vastustajana.
Dupré erosi piispanvirasta 11. helmikuuta 2004 terveyssyihin vedoten. 28. syyskuuta 2004 häntä vastaan nostettiin kaksi syytettä lapsen seksuaalisista hyväksikäytöistä, jotka olivat tapahtuneet 1970-luvulla. Häntä ei kuitenkaan asetettu syytteeseen, koska teot olivat vanhentuneet. Dupré oli täten ensimmäinen katolinen piispa, joka on saanut syytteen seksuaalirikoksista. Eronsa jälkeen hän kirjautui psykiatriseen sairaalaan.
Tiberiu Mikloș

| Tiberiu Mikloș> Henkilötiedot |
| --- | --- |
Syntynyt: 2. huhtikuuta 1954 (ikä 70) Miercurea Ciuc, Transilvania, Romania
Kansalaisuus:   Romania
Jääkiekkoilija
Pelipaikka:  hyökkääjä
Pelaajaura
Pääsarjaura:  1972–1978
Seurat:  Avântul Miercurea Ciuc SC Miercurea Ciuc
Tiberiu Mikloș (s. 2. huhtikuuta 1954 Miercurea Ciuc, Transilvania) on romanialainen jääkiekkoilija, joka pelasi hyökkääjänä. Hän edusti Romanian pääsarjan Avântul Miercurea Ciucia kaudella 1972–1973 sekä SC Miercurea Ciucia kausina 1976–1977 ja 1977–1978. Mikloș pelasi myös Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa viisi ottelua tehoin 0+1=1 sekä maailmanmestaruuskilpailuissa 1977 kymmenen ottelua.
Thespiés

| Thespiés Θεσπιές |
| --- | --- |
 Kunnallisyksikön sijainti
 Thespiés
 Koordinaatit: 38°18′14″N, 23°9′00″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Boiotia
Kunta:  Alíartos
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  280202
Väkiluku (2011):  4 793
 – Kylä­yhdys­kunta:  1 139
 – Kylä:  1 139
Aikavyöhyke:  UTC+2
 – Kesäaika:  UTC+3
Rekisterikilpi:  VI
Infobox OKVirheellinen NIMI-arvo: 
Thespiés (kreik. Θεσπιές, kath.kreik. Θεσπιαί, Thespiaí) on Kreikan kylä sekä samanniminen Alíartoksen kunnan kunnallisyksikkö (Δημοτική Ενότητα Θεσπιών, Dimotikí Enótita Thespión, kath. Δημοτική Ενότητα Θεσπιέων, Dimotikí Enótita Thespiéon) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 4 793 ja varsinaisen Thespiéen kylän väkiluku 1 139 (vuonna 2011).
Thespiéen kylä sijaitsee noin 17 kilometriä länteen Thívasta ja noin 10 kilometriä eteläkaakkoon Alíartoksesta. Kylän aikaisempi nimi oli Erimókastro(n) (Ερημόκαστρο(ν)), kansan suussa myös Rimókastro (Ρημόκαστρο). Vuonna 1934 kylä nimettiin uudelleen lähellä sijainneen antiikin aikaisen Thespiain kaupungin mukaan. Thespiéen kunnallisyksikkö käsittää Alíartoksen kunnan itäosan.
Thespiés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Alíartoksen kuntaan, jolloin se muuttui uuden kunnan kunnallisyksiköksi.
Kunnallisyksikön osat

Thespiéen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Áskri | Áskri | 622 |
| Leontári | Leontári | 904 |
| Mavrommáti | Mavrommáti | 1 847 |
| Neochóri | Neochóri | 281 |
| Thespiés | Thespiés | 1 139 |
Yhteensä: 4 793
Suuri kupla

| Suuri kupla |
| --- | --- |
 Ohjelman logo, Kuvassa ohjelman toinen maskotti Vinsentti.
Tyyli:  visailuohjelma
Kestoaika:  30 minuuttia
Pääosissa:  Ilkka Heiskanen (2001) Sami Garam (2001–2002) Ellen Jokikunnas (2002–2003) Tuulianna Tola (2003–2006)
Alkuperämaa:   Suomi
Verkko:  Yle TV1 (2001–2003) Yle TV2 (2003–2006)
Esitetty:  1. maaliskuuta 2001 – 30. huhtikuuta 2006
Tuotanto
Tuottaja(t):  Sari Isotalo Kari Voutila
Ohjaaja(t):  Marko Virtanen Juha-Matti Valonen
Käsikirjoittaja(t):  Juhana Salakari Jani Jäderholm Katja Tukiainen
Tuotantoyhtiö(t):  Susamuru
Palkinnot
Voitetut:  Formaatti-Finlandia (2003, voittaja: Susamuru)
Aiheesta muualla
IMDb 
Suuri kupla oli vuosina 2001–2006 esitetty leikkimielinen nuorten visailuohjelma, jonka aiheina olivat sarjakuvat ja piirretyt. Ohjelmaa esitettiin alkujaan Yle TV1:llä, mutta myöhemmin vuonna 2003 se siirtyi Yle TV2:lle. Juontajana toimi ensin Ilkka Heiskanen 15 jakson verran vuonna 2001. Tämän jälkeen juontajaksi tuli Sami Garam (2001–2002), Ellen Jokikunnas (2002–2003) ja lopuksi Tuulianna Tola. Ohjelman maskotteina olivat animoidut robottihahmot Vinsentti ja Roosa.
Sarjan ensimmäinen jakso esitettiin 1. maaliskuuta 2001 ja viimeinen 30. huhtikuuta 2006. Viimeinen tuotantokausi lähetettiin uusintoina kesällä 2008. Loppuaikoina ohjelmaa esitettiin sunnuntaisin klo 10.00 ja uusittiin maanantaisin klo 16.30.
Ohjelmaa on julkaistu 16 jakson verran kahdella tupla-DVD:llä, ja sarjan pohjalta on julkaistu myös kaksi visailukirjaa.
Ohjelmasarja palkittiin Formaatti-Finlandia-palkinnolla Satu ry:n vuoden 2003 Media & Message -päivillä.
Ohjelman kulku

Joka jaksossa kilpaili kaksi kolmen hengen joukkuetta (punainen ja sininen) erilaisilla tehtäväkierroksilla. Eniten pisteitä kerännyt joukkue pääsi jatkoon. Hävinnyt joukkue sai lohdutuspalkinnoksi esimerkiksi sarjakuvalehtiä. Finaalissa oli voittajajoukkueelle palkintona esim. maastopyörät tai kannettavat tietokoneet. Ohjelman studiossa ei aluksi ollut yleisöä, mutta vuonna 2002 studioon lisättiin myös katsomo yleisölle.
Kierrokset

Ohjelma koostui joka jaksossa viidestä kierroksesta, jotka pysyttelivät miltei sellaisinaan koko sarjan olemassaolon ajan.
Kierrokset > Pilvenpiirtäjä

Pilvenpiirtäjä-kierroksella molempien joukkueiden oli määrä koota kuutioista oma torni. Kuutioissa oli usein jonkun sarjankuvan tai piirrettyn hahmo, joko kuvallisena tai kirjoitettuna sekä jokin tämän ominaispiirre. Alkujaan kuutioita oli kymmenen ja niistä piti koota 2×5 torni siten, että joka rivillä on hahmoon yhdistetty oikea piirre tai hahmoon liittyvä asia. Jokaisesta oikeasta rivistä joukkue sai kaksi pistettä.
Vuosina 2002–2006 pilvenpiirtäjätornia varten oli 12 kuutiota, jotka piti koota 3×4 torniksi siten, että joka rivillä on hahmoon yhdistetty taas oikeat piirteet ja asiat. Kokonaan oikeasta rivistä (3 kuutiota oikein) joukkue sai kaksi pistettä, mutta melkein oikeasta rivistä (2 kuutiota oikein) sai myös yhden pisteen.
Kierrokset > Salatut sankarit

Salatuissa sankareissa joukkueille näytettiin sumennettuja kuvia sarjakuva- ja piirroshahmoista. Kuvaa tarkennettiin hiljalleen, kunnes oikein arvannut joukkue sai pisteen. Tämän jälkeen juontaja esitti kuvaan liittyvän kysymyksen, johon oikein vastaamalla saattoi saada lisäpisteen.
Kierrokset > Suuri kupla

Ohjelman nimikkokierroksella molemmille joukkueille annettiin vaihtelevien sarjakuvataiteilijoiden piirtämä kolmen kuvan sarjakuvasketsi. Sarjakuvasta puuttuivat puhekuplat, ja joukkueiden tehtävänä oli keksiä ja kirjoittaa ne. Kummallakin joukkueella oli mahdollisuus saada enintään viisi pistettä. Kun ohjelmaan tuli studioyleisö vuonna 2002, annettiin pistejaon jälkeen yleisölle mahdollisuus äänestää joukkue, joka saisi lisäpisteen. Yleisössä istuvat äänestivät nostamalla esille punaisen tai sinisen lapun.
Ohjelman alkuaikoina näytettiin myös itse sarjakuvataiteilijan kirjoittamat alkuperäiset puhekuplat, mutta sittemmin tästä luovuttiin.
Kierrokset > Superkynä

Superkynä-tehtävä oli ohjelmassa mukana vuosina 2001–2002. Siinä kummastakin joukkueesta valittiin vuorollaan piirtäjä, joka piirsi isolla tussikynällä taululle kuvan jostain sarjakuva- tai piirroshahmosta tai siihen liittyvästä asiasta. Samalla joukkueet arvuuttelivat, mitä taululle piirrettiin, ja ensimmäisenä oikein vastannut joukkue sai pisteen.
Kierrokset > Haamupiirtäjä

Haamupiirtäjä korvasi Superkynän vuonna 2002. Kierros oli muuten Superkynän kaltainen, mutta nyt piirustukset tekikin niin kutsuttu haamu. Piirtämisestä näytettiin joukkueille videota ja nopeimmin oikein arvannut joukkue sai pisteen.